
R O M Â N I A 
JUDEŢUL  PRAHOVA
ORAŞUL BOLDEŞTI - SCĂENI 
CONSILIUL  LOCAL
NR. 8337/11.05.2023
A  V  I  Z
· asupra proiectului de hotărâre privind aprobarea contractării unui împrumut în valoare de 2.000.000 lei, în conformitate cu prevederile art. 1 din Ordonanţa de urgenţă a Guvernului nr. 24/2023 pentru unele măsuri fiscal-bugetare privind acordarea unor împrumuturi din Trezoreria Statului

Subsemnata Tudor Florina Neli, secretar general  al oraşului Boldeşti-Scăeni, analizând proiectul de hotărâre privind aprobarea contractării unui împrumut în valoare de 2.000.000  lei, în conformitate cu prevederile art. 1 din Ordonanţa de urgenţă a Guvernului nr. 24/2023 pentru unele măsuri fiscal-bugetare privind acordarea unor împrumuturi din Trezoreria Statului, am constatat următoarele:
Potrivit dispoziţiilor art. 1 alin.(1) din Ordonanţa de urgenţă a Guvernului nr. 24/2023 pentru unele măsuri fiscal-bugetare privind acordarea unor împrumuturi din Trezoreria Statului, prin derogare de la prevederile art. 61 alin. (1) din Legea nr. 273/2006 privind finanţele publice locale, cu modificările şi completările ulterioare, începând cu data intrării în vigoare a prezentei ordonanţe de urgenţă, unităţile/subdiviziunile administrativ-teritoriale pot solicita, inclusiv pentru instituţiile publice finanţate integral din bugetul local, de la Ministerul Finanţelor, în cursul anului 2023, până cel târziu la data de 1 august 2023, contractarea de împrumuturi din venituri din privatizare, înregistrate în contul curent general al Trezoreriei Statului, în limita sumei de 1.000.000 mii lei.
Potrivit dispoziţiilor art. 3, alin. (1), lit. e) din  Normele Metodologice din 25 aprilie 2023 privind mecanismul de acordare şi derulare a împrumuturilor acordate unităţilor/subdiviziunilor administrativ-teritoriale conform Ordonanţei de urgenţă a Guvernului nr. 24/2023 privind unele măsuri fiscal-bugetare destinate acordării unor împrumuturi din Trezoreria Statului, aprobate prin Ordinul nr. 1398/2023, pentru contractarea împrumuturilor, unităţile/subdiviziunile administrativ-teritoriale depun în două exemplare, la direcţiile generale regionale ale finanţelor publice/administraţiile judeţene ale finanţelor publice, în termenul prevăzut la art. 1 alin. (1), următoarele documente: [...] 
lit. e) hotărârea autorităţii deliberative prin care se aprobă contractarea împrumutului, potrivit modelului prevăzut în anexa nr. 8.
[bookmark: _GoBack]Potrivit dispoziţiilor art.129 alin. (2) lit. b) alin. (4) lit. b), consiliul local aprobă, la propunerea primarului, contractarea şi/sau garantarea împrumuturilor, precum şi contractarea de datorie publică locală prin emisiuni de titluri de valoare, în numele unităţii administrativ-teritoriale, în condiţiile legii. 
	Faţă de cele de mai sus şi în conformitate cu prevederile art. 243, alin (1)  lit. a) din  OUG nr. 57/2019 privind Codul administrativ, avizez favorabil acest proiect.
                                                 
SECRETAR   GENERAL,
TUDOR FLORINA NELI
